Du skal tænde for fjernsynet lidt tidligere end normalt for at få de regionale nyheder fredag aften. På grund af VM i håndbold sender TV2/Nord nemlig regionale nyheder på TV2 allerede klokken 18.21. TV2/Nord sender cirka 20 minutters nyheder og reportager fra Nordjylland på TV2 klokken 18.21. Vi sender også til sædvanlig tid klokken 19.30, men kun på TV2/Nord Salto. VM-håndbolden betyder ikke noget for de korte nyhedsudsendelser. Dem kan du derfor se på TV2 klokken 12.26 og klokken 17.12.
TV2/Nord sender tidligere end normalt fredag aften på grund af Danmarks håndboldkamp ved VM mod Argentina.